شەفەق نیوز/ ئمڕوو چوارشەممە، هونەرمەن و رۆژنامەنووس کورد ک وەناوبانگە وە شێرزاد عەبدولرەحمان کۆچ دویای کرد لە تەمەن ٦٢ ساڵان دویای ململانەیگ وەگەرد بیماریەگەی.شەڤان شێرزاد کوڕی لە ماڵپەڕەگەی خوەی لە فەیسبووک پۆستیگ بڵاوکرد، لەناوی وە قسەیل دڵتەنگیگ پرسەو سەرەخوەشی لە باوگی کەێد.لەلای خوەییش عەبدولڕەحمان فەرهادی وەرپرس یەکێتی نووسەرەیل کورد لق هەولێر لە بەیاننامەیگ باس لە دڵته‌نگی خوەی کرد لە کۆچکردن عەبدولڕەحمان، وت: ئمڕوو ماڵئاوایی یەکجاری کرد لەوەر بیماری سەختیگ ك دەرفەت وەپی نەیا.شێرزاد عەبدولڕەحمان لە دایگبوی کەڕەک تیڕاوەس له‌ ساڵ ١٩٥٨ لە شار هەولێر، لە ساڵ ١٩٧٠ دەسکردە ریە هونەریەگەی لە بەش زوان کوردی لە رادیۆی بەغداد، وە گورانی "دووستە دووستە" و ئیجا گورانی " لیمو هەی لیمو'' تۆمارکرد لە ئیزگە وتەلەفزیۆن فەرمی، و هەمیش دەسکردە کارکردن لە به‌ش رۆژنامەوانی، و لەوەر بیماری سەختیگ تووشی هات ئەرا ماوەی دریژیگ دوورەو کەفت لە کارەیلی.
